rlitschk/wikidir huggingface dataset:
Dit Woort hett noch annere Bedüden: kiek dorför ünner Nampo (Mehrdüdig Begreep). Nampo (koreaansch 남포) is en Havenstadt an de Münn von’n Taedong in de Bucht von Korea, Provinz Süüd-Pyongan in Noordkorea. De Stadt hett 450.723 Inwahners op en Rebeed von 82,9 km² (Stand 1. Januar 2005). Dichtbi Nampo liggt de Nyongwon-Damm, de den Taedong von de Bucht von Korea afsperrt. De Damm hett aver Slüsen för Scheep bet 50.000 BRT, de bet na’n Haven von Nampo föhren köönt. De Stadt weer fröher en lütt Fischerdörp. Eerst 1897 hett sik Korea för den Hannel na buten apent un Nampo mit sien gode Laag an de Münn von’n Taedong is denn as Hannelshaven bruukt worrn un gau wussen. In de Tied von de Japaansche Herrschop in Korea 1910 bet 1945 hebbt se de Stadt Chinnampo nöömt. Von 1980 bet 2004 weer Nampo en egenstännige Stadt binnen Noordkorea, mit den sülven Status as en Provinz. Denn is se aver wedder Deel von Süüd-Pyongan worrn. Waudo (와우도/臥牛島) Hanggu (항구/港口) Chollima (천리마; 千里馬) Kangsŏ (강서; 江西) Ryonggang (룡강/龍岡) Taean (대안; 大安) De Stadt is de Ennbahnhoff von de Pyongnam-Lien, de na Pjöngjang löppt. Von Nampo na Pjöngjang löppt en 43 km lange Autobahn mit
Nampo betekent Nampo, Stadt in Noordkorea, Nampo-Eilannen, Grupp Eilannen in Japan. Nampo is de Familiennaam von Ōta Nampo, japaanschen Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Ernst Voß (Spoorkassendirekter). Ernst Voß (* 23. Februar 1886 in Doberan; † 19. März 1936 in Rostock) is en düütschen evangeelschen Pastoor un plattdüütschen Oversetter vun dat Nee Testament ween. Vun 1904 bit 1907 studeer Voß Theologie. Achterna is he 1910 Rekter vund e Stadtscholen in Rehna wurrn. An'n 12. April 1912 hett he Hildegard Bruns freet. Vun 1923 bit 1936 weer he Schriftbaas vun den Mekelnbörger Huuskalenner. In düsse Johren hett he ok vun 1925 bit 1929 an siene plattdüütsche Oversetten vun dat Nee Testament in Mekelnborger Platt seten. Rutkamen is dat 1929 unner den Titel Dat Ni Testament för plattdütsch Lüd in ehr Muddersprak äwerdragen. An'n 2. Juli 1930 is he dör de Theoloogsche Fakultät vun de Universität Rostock ehrenwiese to'n Lizentiaten maakt wurrn. Vunwegen siene Verdeenste um de Plattdüütsche Spraken un de nedderdüütsche Volkskunn hett he an'n 1. Juli 1932 den John-Brinckmann-Pries kregen. 1933/34 weer he as Pastoor in Kirch Jesar bi Hagenow togange. Toeerst hett he sik en tiedlang to de Düütschen Christen holen. An'n 15. Juni 1934 is he denn as Landssupperndenten na Ludwigslust beropen wurrn. Man nadem de Karkenstriet losgahn weer, woll he na allerhand
Doornbuschermoor (hoochdüütsch Dornbuschermoor) is en Oort in de Gemeen Drochters in’n Landkreis Stood, Neddersassen. De Oort liggt in dat Kedener Moor. Dat Water ut dat Rebeed flütt över Gravens af na dat Doornbuscher Slüsenfleet un dat Wulfsbroker Fleet. De Naveröörd sünd Neeland un Wulfsbrook in’n Noordoosten, Doornbusch in’n Oosten, Nindörp in’n Süüdoosten, Nindörpermoor un Theisbrüggermoor in’n Süden, Hüll in’n Süüdwesten un Schüttdamm un Wulfsbrokermoor in’n Noordwesten. De Oort hett vör 1852 to dat Kaspelsgericht Drochters von dat Grevengericht Bützfleet tohöört un denn von 1852 bet 1859 to dat Amt Wischhoben. Von 1859 bet 1885 weer dat in dat Amt Freeborg un na 1885 in’n Kreis Keden. 1932 is dat Deel von’n Kreis Stood worrn. De Oort is al in dat 19. Johrhunnert Deel von de Gemeen Drochters worrn. An’n 1. Juli 1972 sünd de Gemenen Drochters, Hüll un Aßel mit de Gemeenreform in Neddersassen tohoopgahn un hebbt de ne’e un gröttere Gemeen Drochters billt. Doornbuschermoor is evangeelsch-luthersch präägt un höört to dat Kaspel von de Johannis- un Katharinen-Kark in Drochters. För de Kathoolschen is de Hillig-Geist-Kark in Stood tostännig. Dör Doornbuschermoor löppt de Kreisstraat 12, de in’n Noordwesten in Wulfsbrokermoor an de Bundsstraat 495 ran geiht un in’n Süüdoosten över
Dit Woort hett noch annere Bedüden: kiek dorför ünner Aßel (Oterndörp). Aßel (hoochdüütsch Assel) is en Dörp in de Gemeen Drochters in’n Landkreis Stood, Neddersassen. Aßel liggt op’n Maschrand langs de Elv in’n Noorden mit de Sannen Swarttünnensand, Pagensand un Aßlersand. Na Süüdwesten to slütt sik dat Kedener Moor an. De Naveröörd sünd Weth un Barnkroog in’n Süüdoosten, Depenbeek, Bützfletermoor, Aßlermoor un Ritschermoor in’n Süden un Ritsch un Drochters in’n Noordwesten. In de Oorkunnen kummt Aßel toeerst 1061 vör. De Oort weer vör 1885 Deel von dat Amt Freeborg un weer denn in’n Kreis Keden. 1932 is dat an’n Landkreis Stood kamen. In’n Düütsch-Franzööschen Krieg sünd negen Soldaten ut Aßel fullen oder vermisst, in’n Eersten Weltkrieg 111 un in’n Tweten 228. Aßel is an’n 1. Juli 1972 bi de Gemeenreform in Neddersassen mit de Gemeen Drochters tohoopleggt worrn. Aßel is evangeelsch-luthersch präägt un billt en egen Kaspel mit 2650 Maten. To dat Kaspel höört ok de Öörd Barnkroog, Ritsch, Aßlermoor un Ritschermoor. De Kark is ut de Tied üm 1100 un de Dööpsteen ut dat 13. Johrhunnert. För de Kathoolschen is de Hillig-Geist-Kark in Stood tostännig. 1968-1972: Helmut Barwig Dat Wapen von Aßel wiest von en sülvern Wellenlien deelt baven
Rason (koreaansch 라선) is en Stadtprovinz an de Küst von de Japaansche See in Noordkorea. De Provinz liggt ganz in’n Noordoosten von Noordkorea un grenzt an de Region Primorje in Russland un an de Provinz Jilin in China. Se hett 145.427 Inwahners (Stand 1. Januar 2005) op en Rebeed von 798 km². De Naam Rason is en Akronym ut Rajin-Sonbong, wat bet 2000 ok de Naam von de Provinz wesen is. Rajin un Sonbong sünd de twee gröttsten Öörd in de Provinz. Bet 1993 weren Rajin un Sonbong Deel von de Provinz Noord-Hamgyong. Denn sünd se tohoopleggt un as Direkt regeerte Stadt sülvsstännig worrn. 2004 hett de Regeren von Noordkroea Rason denn aver wedder to en Deel von Noord-Hamgyong maakt. Disse Stand hett bet 2010 wohrt, as Rason den Status Besünnere Stadt kregen hett un wedder sülvsstännig weer. Rason warrt as Haven von China ünnerstütt, denn China hett ans keen Haven an de Japaansche See un för Woren ut’n Noordoosten von China (to’n Bispeel Köhlen) is dat günstiger, de in Rason op’t Schipp to bringen, as jem över Land to transporteren. Rason is de Ennpunkt von de Pyongra-Iesenbahnlien, de na Pjöngjang löppt. In de anner Richt is de Provinz mit
Boris Jewsejewitsch Tschertok, russ: Борис Евсеевич Черток; * 1. März 1912 in Łódź, Polen; † 14. Dezember 2011 in Moskau, Russland) weer en sowjeetsch Raketenkonstrukteur un Weltruumpionier mit en wichtig Rull in de Historie vun de Ruumfohrt. Tschertok wurr as Söhn vun russch Öllern boren. De Familie is 1914 wiels den Eersten Weltkrieg nah Moskau flücht. 1929 hett Tschertok de Middelschool afslooten un hett sück ahn Spood an de elektrotechnisch Fakultät vun de Moskauer technischen Hoochschool bewurben. Dorup hen hett he as Elektromonteur in en Floogtüüchfabrik arbeit un wurr dor nah twee Johren in de Komsomolleitung wählt. 1935 weer he Baas vun dat Konstruktschoonsbüro un speel en Slötelrull bi de Entwicklung vun de Elektronik för en sowjeetsch Polarexpeditschoon. Tschertok keem eerstmals mit Raketen in Beröhren, as he an en Zünd- un Kontrollsystem för den Andriev vun dat Raketenfloogtüüch BI-1 arbeiten dee. In’April 1945 wurr Tschertok nah Düütschland schickt, um de düütsch Raketentechnologie uttokundschaften. Dor keem he to’n eersten Mal in Bleicherode mit Sergei Koroljow in Kuntakt un in’ August wurr he de sien Büro OKB-1 todeelt, wo he sück besünners um de Stüeren vun Raketen kümmern dee. He bleev bit Januar 1947 in Düütschland. Dornah wurr he to de jüst
Chongjin (koreaansch 청진) is en Havenstadt an’e Münn von’n Sosong in de Bucht von Oost-Korea (Deel von de Japaansche See) in de Provinz Noord-Hamgyong von Noordkorea. De Stadt hett 325.489 Inwahners (Stand 1. Januar 2005). Russland un China bedrievt en Kunselaat in Chongjin. In dat Lager Chongjin schöölt so üm un bi 3000 Fungene leven. De Region weer vör de Tied von de Japaansche Herrschop in Korea vonaf 1910 man dünn besiedelt. Chongjin weer en lütt Fischerdörp un hett ünner de Japaners Seishin heten. De Japaners hebbt den Haven 1908 denn utboot, dat se de Ressourcen ut dat Achterland (to’n Bispeel Köhlen un Arz ut’n Kreis Musan) beter aftransporteren kunnen. Ok en Stahlwark hebbt se dor denn boot. Vonwegen de japaanschen Plaans, de Mandschurei intonehmen, hebbt se in de Stadt denn ok en Garnison inricht, in de de 19. Infanteriedivision von de Kaiserlich Japaansche Armee seten hett. In’n Koreakrieg 1950 bet 1953 is de Stadt swoor utbummt worrn, besünners bi en Angreep von US-amerikaansche Flegers an’n 19. August 1950. Von 1960 bet 1967 un wedder von 1977 bet 1985 weer de Stadt egenstännig un nich Deel von en Provinz. 1985 is se denn Deel von Noord-Hamgyong worrn un weer denn
Kanggye (koreaansch 강계) is de Höövdstadt von de Provinz Chagang in Noordkorea. De Stadt hett 209.530 Inwahners (Stand 1. Januar 2005) op en Rebeed von 263,66 km² un liggt an’n Stroom Jangja, de hier mit’n Pukchon tohoopflütt. In de Bargen ümto warrt Zink, Kopper, Köhlen un Grafit afboot. Ok de Holtindustrie is wichtig. Ünnerafdelen von Chagang Städer: Kanggye (Höövdstadt) | Huichon | Manpo Kreise: Changgang | Chasong | Chonchon | Chosan | Chunggang | Hwapyong | Kopung | Rangrim | Ryongrim | Sijung | Songgan | Songwon | Usi | Wiwon | Tongsin Koordinaten:40° 58′ N, 126° 36′ O
Hyesan (koreaansch 혜산) is de Höövdstadt von de Provinz Ryanggang in Noordkorea. Se hett 97.794 Inwahners (Stand 1. Januar 2005) op en Rebeed von 277 km² un liggt an’n Stroom Yalu bi de Changbai-Bargen. De Stadt liggt direkt an de Grenz na China, güntsied den Yalu liggt de chineesche Stadt Changbai. Binnen Korea is Hyesan de köllste Oort un höllt mit de -42 °C, de se 1915 meten hebbt, den Rekord för de deepste Temperatur. De Bargwarken bi Hyesan sünd Noordkorea sien wichtigsten Born för Kopper. Ans gifft dat noch Holt-, Poppeer- un Textilindustrie. Hyesan. Mehr Biller, Videos oder Audiodateien to’t Thema gifft dat bi Wikimedia Commons. Ünnerafdelen von Ryanggang Städer: Hyesan (Höövdstadt) Kreise: Kapsan | Kimjongsuk | Kimhyonggwon | Kimhyongjik | Paegam | Pochon | Pungso | Samjiyon | Samsu | Taehongdan | Unhung Koordinaten:41° 24′ N, 128° 11′ O
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Kim Duk-sin (koreaansch 김덕신; * 1754; † 1822) weer en koreaanschen Maler von de late Yi-Dynastie. He hett vör allen realistische Genrebiller ut’n koreaanschen Alldag maalt. Kim Duk-sin. Mehr Biller, Videos oder Audiodateien to’t Thema gifft dat bi Wikimedia Commons.
Neeland (hoochdüütsch Neuland) is en Dörp in de Gemeen Wischhoben (Samtgemeen Noordkeden) in’n Landkreis Stood, Neddersassen. Neeland liggt in de Masch an dat linke Över langs de Elv. De ole Siedenarm von de Wischhobener Süderelv löppt direkt an dat Dörp langs, von’n groten Stroom is de Oort dör de ole Elvinsel Kruutsand trennt. Achter de Masch slütt sik na Westen dat Kedener Moor an. De Naveröörd sünd Wischhoben in’n Noorden, Kruutsand in’n Oosten, Doornbusch in’n Süden, Wulfsbrokermoor in’n Süüdwesten un Neelannermoor in’n Westen. De Oort weer vör 1859 Deel von de Vaagdie Neeland in dat Amt Wischhoben un denn von 1859 bet 1885 von dat Amt Freeborg. Na 1885 weer dat denn in’n Kreis Keden. 1932 is dat an’n Landkreis Stood kamen. Neeland weer bet 1928/1929 en egen Gemeen un is denn Deel von de Gemeen Hamelwöörden worrn, de 1962 den Naam op Gemeen Wischhoben ännert hett. Neeland is evangeelsch-luthersch präägt un höört to dat Kaspel von de Dionysius-Kark in Hamelwöörden. För de Kathoolschen is de Hillig-Geist-Kark in Stood tostännig. Neeland liggt an de Landsstraat 111, de in’n Süüdwesten na Drochters un Stood geiht un in’n Noordwesten na Wischhoben un Freiborg löppt. De L 111 is na Noorden to mit
Isensee is en Buurschop in de Gemeen Oosten (Samtgemeen Hemmoor) in’n Landkreis Cuxhoben, Neddersassen. Bi Isensee höört ok en Deel von’n Oort Nedderstreek bi (de annere Deel höört to Öberndörp) un Kaidiek. De Oort liggt in de Masch von de Oost. Na Oosten to liggt dat Kedener Moor. Dat Water ut dat Rebeed flütt över Fleten (Herrenfleet, Groot Fleet) na de Oost hen af. De Naveröörd sünd Tollboom in’n Noorden, Kaidiek un Schüttdamm in’n Oosten, Olendörp un Oosten in’n Süden, Achthöbenerdiek un Nedderstreek in’n Süüdwesten un Bentwisch un Öberndörp in’n Westen. In’n Düütsch-Franzööschen Krieg is een Soldaat ut Isensee fullen oder vermisst un in’n Eersten Weltkrieg 48. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Isensee in’n Kanton Oosten höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Oosten in’n Kanton Himmelpoorten. De Oort leeg vör 1852 in dat Gericht Oosten, ut dat 1852 dat Amt Oosten worrn is. 1885 is dat Deel von’n Kreis Neehuus worrn. 1932 is dat an’n Kreis Land Hadeln kamen un denn 1977 Deel von’n Landkreis Cuxhoben worrn. Von 1964 bet 1972 weer Isensee Deel von de
Klaus-Dieter Sieloff (* 27. Februar 1942 in Tilsit; † 13. Dezember 2011 in Stuttgart) weer en düütsch Footballspeler, de van 1964 bit 1971 all tosommen 14 Lännerspelen makt un dorbi 5 Doren schaaten hett. Mit den Vereen Borussia Mönchengladbach wunn he in de Johren 1970 un 1971 de Düütsch Footballmeesterschap un 1973 noch den DFB-Pokal. Sien Karriere fung bi Borussia Kiel (bit 1954) un FV Rottweil (1954–1959) an, bevör he 1959 in de Jöögd-Afdeelen vun den VfB Stuttgart keem. Dor keem he eerst in de Böverliga un nah Grünnen vun de Bundsliga ok dor to’n Insatz. Van 1963 bit 1969 hett Sieloff 141 Bundsligaspele för den VfB Stuttgart makt un dorbi 21 Doren schaaten. In Stuttgart weer he all so good, dat he an’ 13. Mai 1964 sien eerst Lännerspeel maken kunn. Dat weer to glieker Tiet dat letzt Lännerspeel, bi dat Sepp Herberger Bundstrainer weer. Bit 1971 keem he up 14 Lännerspelen un hörr ok to de Weltmeesterschapsmannschapen 1966 und 1970, keem aber nich to’n Insatz. 1969 is he to Borussia Münchengladbach wesselt, för den he bit 1974 123 Bundsligaspelen makt hett und 5 Dorenn schatten hett. He kreeg denn aber immer Probleme mit de Achillessehn un so is
Gundula Rapsch (* 26. Januar 1963 in Baukem; † 14. Dezember 2011 in Wien) weer en düütsch Theater- un Filmschauspelerin. Rapsch speel vör allen Feernsehproduktschonen as den Tatort, wo se de weiblich Hööftrull as Dr. Renata Lang in den Wiener Tatort inneharr. Gundula Rapsch leev mit hör Söhn in München. 2002 wurr se mit den ORF-Hörspeelpries as Schauspelerin vun dat Johr uttekent. Se is nah en swoor Kreeft-Krankheit mit 48 Johr storven. Schauspielerin Gundula Rapsch gestorben Gundula Rapsch gestorben; Newsline, Westdeutsche Zeitung vun’n 16. Dezember 2011 Gundula Rapsch in de Internet Movie Database (engelsch)
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | 260er v. Chr. | 250er v. Chr. | ► ◄◄ | ◄ | 285 v. Chr. | 284 v. Chr. | 283 v. Chr. | 282 v. Chr. | 281 v. Chr. | 280 v. Chr. | 279 v. Chr. | 278 v. Chr. | 277 v. Chr. | ► | ►► Seleukos I., eersten König vun dat Seleukidenriek (* um 358 v. Chr. rüm)
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | 260er v. Chr. | 250er v. Chr. | ► ◄◄ | ◄ | 286 v. Chr. | 285 v. Chr. | 284 v. Chr. | 283 v. Chr. | 282 v. Chr. | 281 v. Chr. | 280 v. Chr. | 279 v. Chr. | 278 v. Chr. | ► | ►► De Römers siegt bi Populonium over de Etruskers. De Etruskers mütt nu mit de Römers in'n Krieg trecken, wenn de dat wüllt.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | 260er v. Chr. | 250er v. Chr. | ► ◄◄ | ◄ | 287 v. Chr. | 286 v. Chr. | 285 v. Chr. | 284 v. Chr. | 283 v. Chr. | 282 v. Chr. | 281 v. Chr. | 280 v. Chr. | 279 v. Chr. | ► | ►► Demetrios I. Poliorketes, König vun Makedonien (* um 336 v. Chr. rüm)
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | 260er v. Chr. | 250er v. Chr. | ► ◄◄ | ◄ | 288 v. Chr. | 287 v. Chr. | 286 v. Chr. | 285 v. Chr. | 284 v. Chr. | 283 v. Chr. | 282 v. Chr. | 281 v. Chr. | 280 v. Chr. | ► | ►► um 284 v. Chr. rüm: Ptolemaios III., König vun Ägypten († um 221 v. Chr. rüm)
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | 260er v. Chr. | 250er v. Chr. | ► ◄◄ | ◄ | 289 v. Chr. | 288 v. Chr. | 287 v. Chr. | 286 v. Chr. | 285 v. Chr. | 284 v. Chr. | 283 v. Chr. | 282 v. Chr. | 281 v. Chr. | ► | ►► Lysimachos jaagt Pyrrhus weg ut Makedonien un maakt sik dor ganz alleen to'n Herrscher.
Osmiridium is en Platinmetall-Legeren un ok en Varietät vun’t Iridium, wat as Mineral natürlich vörkummt. Vun de International Mineralogical Association warrt dat Osmiridium sülvst nich as Mineral ansehn. Tosätzlich to dat Iridium bargt de Legeren dat cheemsch vergliekbore Metall Osmium. Osmiridium bargt hööchstens 24 % Osmium un dröff nich mit de Osmiumvarietät Iridosmium verwesselt warrn, de tomindst 55 % Osmium bargt . Osmiridium is roor un kummt natürlich tomeist in Sellschopp mit annere Platinmetallen vör. Fundöört gifft dat ünner annern in New South Wales un op Tasmanien, Australien; British Columbia in Kanada; de chinees’schen Provinzen Hebei, Sichuan un Tibet, Nová Paka in Tschechien, Peyrolles-en-Provence in Frankriek, Süüdafrika, Russland un de USA (Alaska, Kalifornien, Nevada un Oregon). Helmut Sitzmann: Iridium. In: Römpp Chemie Lexikon, Thieme-Verlag, Stand Dezember 2006. Mindat.org - Osmiridium bi mindat.org (engl.)
Frankenmoor is en Dörp in de Gemeen Bargst (Samtgemeen Harsfeld) in’n Landkreis Stood, Neddersassen. Frankenmoor liggt in’t Frankenmoor, wo dat ok sien Naam von af hett. De Naveröörd sünd Wehl un Lünenspecken in’n Noorden, Lusthoop in’n Oosten, Bargst in’n Süüdoosten, Brest un Aasp in’n Süüdwesten un Kutenhult in’n Westen. Frankenmoor is 1815 as Moorkolonie grünnt worrn. De Steden weren 40 Morgen groot. Vör 1885 weer dat Dörp in de Böörd Bargst binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. Frankenmoor is 1929 denn mit de Gemeen Bargst tohoopleggt worrn. Frankenmoor is evangeelsch-luthersch präägt un höört to dat Kaspel Bargst. För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört. De Oort hett en egen Karkhoff, de 1888 anleggt worrn un in privaten Besitt von de Familie Richters is. Begraven warrt dor blots Lüüd ut Frankenmoor, de ok an de Karkhoffsgemeenschop deelnehmt. Frankenmoor liggt as Stratendörp an de Straat Königsdamm, de in’n Süüdwesten bi Groten Aasp an de Landsstraat 123 ranlöppt. In’n Noordoosten löppt de Königsdamm as Sackstraat in’t Moor ut. Von Noordwesten von Wehl
Dit Woort hett noch annere Bedüden: kiek dorför ünner Borrel (Mehrdüdig Begreep). Borrel weer fröher en Dörp bi Wiegersen. Borrel kummt toeerst 1500 tohoop mit Remnoh un Kommerbusch in’t Vörder Register in de Oorkunnen vör. Borrel hett mit Remnoh un Kommerbusch tohoop en Gemeen billt un weer de wichtigste Oort binnen disse Gemeen. In dat 19. Johrhunnert hett denn dat Good Wiegersen dat Dörp opköfft un hett denn anfungen op de Ackers un de Heid ümto Borrel Bööm to planten. De Buurn in Borrel hebbt denn bilütten jemehr Dörp verlaten, besünners nadem 1887 de Besitter von dat Riddergood wesselt harr. So üm un bi 1900 weer dat Dörp kumplett verlaten un de Hüüs all afbraken. Bet to’n 26. Juni 1909 hett de Gemeen noch Borrel heten, denn hett se den ne’en Naam Remnoh kregen. Vondaag hett noch en lütten Deel von Wiegersen den Naam Borrel behollen, so dat de Naam nich kumplett ünnergahn is. Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen
De Litbarg is en 65 m över NN hogen Barg in bi Sounsiek un de höögste Barg in’n Landkreis Stood. He liggt so bi 2,5 km süden von Beekdörp un en halven Kilometer noordoosten Sounsiek. Dat is en ole Morään ut de Saal-Iestied, op de vondaag Barken, Fuhren, Weiden un Ellern wasst. Mit sien Laag op de Geest westen von de Horborger Bargen is dat en Landschopsschuulrebeed. Von 1949 bet 1962 hett dat bi’n Litbarg en Sandkuhl geven. Dor hebbt se ok en Barg Findlings bi funnen. De Sandkuhl weer na de Tied wedder kumplett sik sülvens överlaten un is towussen. Baven op gifft dat en 25 m hogen Utkiektoorn, de in’n Oktober 2008 boot worrn is. Bi gode Sicht reckt de Utblick bet na’n Feernsehtoorn Hamborg un de Köhlbrandbrügg. Carl Friedrich Gauß hett von 1821 af an dat Königriek Hannover vermeten. In de sieden noorddüütschen Kuntrein weer em de Litbarg en grote Hülp. Gauß sien Meetpunkten weren later ok op de Achtersied von de düütschen 10-Mark-Schien afbillt.
Ritsch is en Dörp mit üm un bi 650 Inwahners in Keden in de Gemeen Drochters in’n Landkreis Stood, Neddersassen. Ritsch liggt op’t linke Över op’n Maschrand langs de Elv. Ritsch liggt an de Wischhobener Süderelv, de von den Elvsand Aßlersand von groten Stroom trennt is. Na Süüdwesten to slütt sik dat Kedener Moor an. De Naveröörd sünd Aßel in’n Süüdoosten, Oßlermoor un Ritschermoor in’n Süden, Gauensiekermoor un Drochtersermoor in’n Süüdwesten, Aschhoorn in’n Westen un Drochters in’n Noordwesten. 1881 hett in Ritsch dat Klinkerwark Rusch apenmaakt, wat dunn een von mehr as 100 Tegeleen an de Nedderelv weer. Vondaag is dat de eenzige Tegelee, de in dat Dreeeck twischen Elv un Werser noch nableven is. De Tegels warrt noch in en Ringaven backt un de Tegelee büddt vondaag ok an, Besökers to wiesen, wo Tegels maakt warrt. Ritsch is evangeelsch-luthersch präägt un höört to dat Kaspel Aßel. För de Kathoolschen is de Hillig-Geist-Kark in Stood tostännig. Ritsch liggt an de Landsstraat 111, de in’n Süüdwesten na Bützfleet un Stood geiht un in’n Noordwesten na Drochters, Wischhoben un Freiborg löppt. Na Südwesten to löppt de Kreisstraat 28 na Ritschermoor. Na Noorden to is dat Dörp dör de Elv von’n Verkehr afsperrt.
Barg (hoochdüütsch Barge) is en Dörp in de Gemeen Stood in’n Landkreis Stood, Neddersassen. Barg liggt op de Geest an’n Rand von de Maschen langs de Swing, de in’n Westen bi Groot Thun langsflütt. In’n Süden liggt de Barger Heid. De Naveröörd sünd Stood in’n Noorden, Riensföör in’n Oosten, Hagen in’n Süden un Groot Thun in’n Westen. In de Oorkunnen kummt de Naam toeerst 1337 vör. Bet in dat 18. Johrhunnert harr Barg man een Buurhoff, twee Katen un een Möhl. Later is de Inwahnertall denn wussen. Bi Barg hebbt se denn von 1934 af an den Flegerhorst Stood boot. Dat weer denn ok de Grund, dat Barg an’n 15. August 1935 Deel von de Gemeen Stood worrn is. Vondaag is de Stadt Stood bet direkt an Barg ranwussen, hett den Oort aver noch nich sluukt. Barg is evangeelsch-luthersch präägt un höört bi dat Kaspel von de Johannis-Kark. Bevör de Johannis-Kark 1956 trech worrn is, hett de Oort to dat Kaspel von de Wilhadi-Kark in de Binnenstadt von Stood höört. De Kameradschop Stood-Barg as Krieger- un Schützenvereen in een is 1885 grünnt worrn. Barg liggt an’n Barger Weg, de in’n Noordwesten na Stood rinlöppt un an de Bundsstraat 73 ran.